बरेली पागलखाने दा किस्सा इस कोला बी मता मजेदार ऐ। इक पागल साब पागलखाने दी खल्की मंजलै पर इक कोठी च रौहन्दे हे। उनेंगी ए खब्त ही जे आऊं पैगम्बर आं ते परमात्मा ने मिगी लोकें दा भला करने गी टोरे दा ऐ। जड़ा बी विजिटर उन्दी कोठी अग्गुआं लंगदा उसदे सामने जोरे-शोरे कन्ने अपनी पैगंबरी दा अलान करदे। मजे दी गल्ल ए होई जे उस्सै कोठी दे उप्पर इक होर पागल साब रौहन्दे हे। ए पागल अपने आपै गी खुदा समजदे हे. ओ बड़ी घट्ट बोलदे हे-कदें कदें भविक्खबानी करियै बिजिटरें दा जी खुस करदे हे।